রাজনৈতিক মহল কোনোদিনই সব মানুষকে এক কাতারে দাঁড় করাতে পারেনি। পারার কথাও নয়। সঙ্গত বা অসঙ্গত যেমনই হোক তবে এবারের বর্ষ শেষের বড় আকর্ষণ নির্বাচন ভাবনা- বিশেষ করে বড় দুই দল এবং তৃতীয়সহ বিভিন্ন মতাদর্শের দলগুলোর। সবারই যেন ঘুম ভেঙে, জড়তা ভেঙে তৎপর হবার (ওয়ার্মিং) পর্ব। আর এর সূচনা ঘটলো রংপুর সিটি কর্পোরেশন নির্বাচন। জাতীয় পার্টির জয়ের মধ্য দিয়ে এ পর্যায়ের তৎপরতার সূচনা, ঘর গোছানোর সূচনা।